Tommaso Lequio di Assaba

Tommaso Lequio di Assaba (1893 m. spalio 21 d. – 1965 m. gruodžio 17 d.) – Italijos sportinis raitelis ir karininkas. Pirmasis šalies olimpinis konkūrų čempionas.

 Biografija 
Antverpene vykusiose septintose moderniose 1920 m. vasaros olimpinėse žaidynėse Lequio di Assaba dalyvavo žirgų sporto varžybose. Konkūrų varžybose sportininkas tapo pirmuoju italu pelniusiu aukso medalį šioje rungtyje.

1924 m. vasaros olimpinėse žaidynėse konkūrų varžybose pelnė sidabrą. Kartu su nacionaline Italijos rinktine pelnė bronzą komandinėje trikovės įskaitoje. 1928 m. vasaros olimpinėse žaidynėse medalių nepelnė.

Tarnavo Italijos armijoje pirmojo pasaulinio karo ir antrojo pasaulinio karo metais. Apdovanotas už drąsą.

 Nuorodos 
 Olympedia svetainėje

Kategorija:Italijos olimpiečiai
Kategorija:Sportinio jojimo raiteliai